**Anthony Oluwafemi Olaseni Joshua** aka **AJ**, MBE (s. 15. lokakuuta 1989 Watford, Englanti) on brittiläinen raskaan sarjan ammattilaisnyrkkeilijä. 
Joshua oli yksi isäntämaa Ison-Britannian mitalitoivoista nyrkkeilyssä vuoden 2012 Lontoon kesäolympialaisissa. Hän ei myöskään pettänyt odotuksia, vaan voitti superraskaan sarjan olympiakultaa.

Joshua siirtyi olympialaisten jälkeen ammattilaiseksi. Hän voitti joulukuussa 2015 Britannian mestaruuden tyrmäämällä titteliottelussa Dillian Whiten.

Joshua voitti IBF-liiton maailmanmestaruuden huhtikuussa 2016 tyrmäämällä Yhdysvaltain Charles Martinin toisessa erässä Lontoossa käydyssä titteliottelussa. Joshua säilytti IBF-liiton maailmanmestaruutensa kesäkuussa 2016 tyrmäämällä Lontoossa Yhdysvaltain Dominic Breazealen titteliottelun seitsemännessä erässä.

Huhtikuussa 2017 Joshua otteli ukrainalaista Wladimir Klitschkoa vastaan ja voitti tämän teknisellä tyrmäyksellä. Lokakuussa 2017 Joshua voitti teknisellä tyrmäyksellä 10. erässä ranskalaisen Carlos Takam. Voitto oli Joshuan uran 20. Maaliskuussa 2018 Joshua voitti WBO maailmanmestaruuden voitettuaan Joseph Parkerin 
Cardifissä pidetyssä ottelussa pistein 118–110. Joshua myös katkaisi Parkerin 24–0 voittoputken. Joshua voitti syyskuussa 2018 venäläisen Aleksandr Povetkinin tuomarin keskeytyksellä 7. erässä WBA-, IBO- ja WBO-liittojen titteliottelussa Wembleyn stadionilla Lontoossa.

Joshua menetti kaikki maailmanmestaruutensa tultuaan yllättäen meksikolais-yhdysvaltalaiselle Andy Ruiz Jr.:n tyrmäämäksi heinäkuussa 2019 New Yorkissa. Hän voitti mestaruutensa takaisin myöhemmin samana vuonna Saudi-Arabiassa käydyssä uusintaottelussa kukistamalla Ruizin pistein.

Joshuan hävisi mestaruutensa pistein syyskuussa 2021 käydyssä ottelussa ukrainalaista Oleksandr Usykia vastaan Tottenham Hotspur -stadionilla Lontoossa. Heidän on määrä kohdata uusintaottelussa 20. elokuuta 2022 Saudi-Arabian Jeddassa, koska Ukrainassa ei voi otella Ukrainan sodan vuoksi.

Joshua kohtasi suomalaisen Robert Heleniuksen 12. elokuuta 2023 Lontoossa voittaen ottelun. Joshuan piti alunperin otella Dillian Whytea vastaan, mutta Whyte jäi kiinni dopingista juuri ennen ottelua.

Lähteet
-------

1. ↑  Anthony Joshua and Luke Campbell close in on boxing medals (englanniksi) London Evening Standard. Viitattu 3.8.2012.
2. ↑  45 sekunnin selviytymistaistelu päättyi köysiin – raskaan sarjan jättiläisen oikea suora sai vastustajan täysin sekaisin Ilta-Sanomat. Viitattu 26.12.2015.
3. ↑  Anthony Joshua fight: New world champ crowned after second round knockout against Charles Martin *telegraph.co.uk*. Viitattu 26.6.2016.
4. ↑  Brittinyrkkeilijä tyrmäsi raskaan sarjan maailmanmestariksi Lontoossa *iltalehti.fi*. Viitattu 26.6.2016. fi-FI
5. ↑  Joshua tyrmäsi Povetkinin raskaansarjan superottelussa - seitsemännen erän moukarointi toi tylyn ratkaisun *iltalehti.fi*. Viitattu 23.9.2018.
6. ↑  Anthony Joshua wins rematch with Andy Ruiz Jr. in Saudi Arabia 'Clash on the Dunes' *edition.cnn.com*. Viitattu 8.12.2019.
7. ↑  Hurja kuva: Anthony Joshuan silmä murjottiin lähes umpeen – "En nähnyt mitään" *www.iltalehti.fi*. Viitattu 21.6.2022.
8. ↑  Ukrainan sankarin MM-ottelu sai surullisen kohtalon – likainen raha puuttui peliin *www.iltalehti.fi*. Viitattu 21.6.2022.
9. ↑  Robert Heleniuksen kohtaava Anthony Joshua: "Tämä ei ollut käsikirjoituksessa" *www.iltalehti.fi*. Viitattu 8.8.2023.

Aiheesta muualla
----------------

* Joshuan profiili The Telegraphin sivuilla (englanniksi)
* Anthony Joshuan ammattilaistilastot BoxRec-tietokannassa (englanniksi)

|  |  |
| --- | --- |
| Edeltäjä:**Charles Martin** | **IBF liiton raskaansarjan maailmanmestari**9. huhtikuuta 2016

 |

|  |  |
| --- | --- |
| Edeltäjä:**Tyson Fury** | **IBO liiton raskaansarjan maailmanmestari**29. huhtikuuta 2017

 |

|  |  |
| --- | --- |
| Edeltäjä:**Tyson Fury** | **WBA liiton raskaansarjan maailmanmestari**29. huhtikuuta 2017

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |